Tere Vadén

Tere Vadén (s. 1969) on suomalainen filosofi, jonka teokset käsittelevät useita nykyfilosofian kysymyksiä kognitiotieteestä ja tekoälyn tutkimuksesta taiteenfilosofiaan ja yhteiskuntateoriaan. Vadén on Tampereen yliopiston teoreettisen filosofian ja Lapin yliopiston kasvatustieteiden tiedekunnan kognitiotieteen filosofian dosentti.

Vadén väitteli vuonna 1996 kognitiotieteen filosofian alaan kuuluvalla tutkimuksella ja osallistui Tampereen yliopistossa syntyneen fenomenologiryhmittymän toimintaan. Vadén on suuntautunut kulttuuri- ja yhteiskuntafilosofiaan teoksillaan Kalervo Palsasta, suomalaisesta ajattelusta ja vapaiden ohjelmistojen filosofiasta sekä taiteen tutkimuksen menetelmäopista. Lisäksi hän on kirjoittanut ja suomentanut useita Martin Heideggerin ajattelua käsitteleviä tekstejä.

Vadén on toiminut filosofian opettajana ja luennoitsijana Skövden yliopistossa Ruotsissa, interaktiivisen median ja filosofian ma. professorina Tampereen yliopistossa ja ma. professorina Aalto-yliopiston taiteiden ja suunnittelun korkeakoulun taiteen laitoksella. Hän on globaaleja ympäristö- ja resurssikriisejä ja niiden vaikutuksia suomalaiseen yhteiskuntaan tutkivan BIOS-tutkimusyksikön jäsen ja toimii Statistical Studies in Peer Production-tutkimushankkeessa. Vuonna 2011 hän oli mukana perustamassa nimettömän tutkimusrahoituksen palvelua. 

Vadén toimi vuosina 2006-2010 filosofisen aikakauslehden Niin & näin päätoimittajana Jarkko S. Tuusvuoren rinnalla. Vuonna 2015 hänestä tuli Robin Hood Asset Management osuuskunnan toiminnanjohtaja. 

Esa Leskisen ja Sami Keski-Vähälän dokumenttiteatteria edustavassa näytelmässä 11. hetki, joka sai ensi-iltansa Kansallisteatterissa maaliskuussa 2019, esiintyi roolihahmo ”Tere Vadén”. Helsingin Sanomien arvio kuvasi esitystä: ”Näyttelijät lukevat pimeällä lavalla filosofi Tere Vadénin sanoja. Hän saarnaa uusliberalismista, siitä, miten se on muodostunut yhteiskunnan ohjaavaksi voimaksi."

Teokset 
 
The symbolic and subsymbolic theories in cognitive science, 1996 (väit.)
  PDF
  PDF 
Dimensions of Conscious Experience, (toim. Paavo Pylkkäsen kanssa), 2001
 
 
Rock the Boat. Localized Ethics, the Situated Self, and Particularism in Contemporary Art, (Mika Hannulan kanssa), 2003
 
 
 
Artistic Research, (Mika Hannulan ja Juha Suorannan kanssa), 2005. ISBN 951-53-2743-1
  PDF
 
Wikiworld. Political Economy of Digital Literacy, and the Promise of Participatory Media. (Juha Suorannan kanssa), 2008. ISBN 978-951-44-7281-7
 
 Wikiworld. Uudistettu laitos. (Juha Suorannan kanssa), 2010. ISBN 9780745328911 Esittely 
 
  PDF
 
 
 
 
 Hannula, Mika, Suoranta, Juha & Vadén, Tere. Artistic Research Methdology. Narrative, Power and the Public. Peter Lang, New York 2014. ISBN 9781433126666.
 Heidegger, Zizek and revolution. Rotterdam: Sense Publishers 2014. ISBN 9789462096813.
 Salminen, Antti & Vadén, Tere: Energy and Experience. An Essay in Nafthology. Chicago: MCM' 2015. ISBN 978-0-9895497-1-4. PDF
 Salminen, Antti & Vadén, Tere: Elo ja anergia. Tampere, niin & näin, 2018. ISBN 978-952-7189-30-6.
Unfolding the Big Picture. Essays in Honour of Paavo Pylkkänen. Edited by Petteri Limnell and Tere Vadén. Philosophical Studies from the University of Helsinki 50. Helsinki. ISBN 978-951-51-7302-7.

Lähteet

Aiheesta muualla 
 Tere Vadénin blogi.
Jukka Huusko: Voittaako ihmiskunta öljyn kirouksen ajoissa vai tuhoutuuko sivilisaatio? Filosofi Tere Vadén vertaa ihmisen öljyriippuvuutta huumeaddiktioon. Helsingin Sanomat 4.5.2019.
 Korkkula, Vesa: Tere Vadénin haastattelu Minervan Pöllö 1/2011.
 Pelttari, Mikko: Paikallisen ajattelun jäljillä – Tere Vadénin haastattelu. Paatos 1/2007
 Vadén, Tere: Tieto olkoon vapaata. Voima 10/2003. 

Suomalaiset filosofit
Vuonna 1969 syntyneet
Elävät henkilöt